กรุงเทพประกันชีวิต รุกคุ้มครองเบาหวาน
กรุงเทพประกันชีวิต เปิดตัวความคุ้มครองด้านสุขภาพ ทั้งเบาหวานและค่ารักษา
21 ม.ค. 2559

กรุงเทพประกันชีวิต เปิดตัวความคุ้มครองด้านสุขภาพ ทั้งเบาหวานและค่ารักษา
นายเรืองศักดิ์ ปัญญาบดีกุล ผู้ช่วยผู้จัดการใหญ่อาวุโส สายการตลาด บริษัท กรุงเทพประกันชีวิต เปิดเผยว่า บริษัทได้ออกสินค้าใหม่ บีแอลเอ เบาหวานเทคแคร์ รับประกันผู้ที่ป่วยและเสี่ยงต่อการเป็นโรคเบาหวาน เพื่อช่วยแบ่งเบาภาระค่ารักษาพยาบาล กรณีเกิดภาวะแทรกซ้อนจากโรคเบาหวานโดยเฉพาะ พร้อมรับความคุ้มครองกรณีเกิดภาวะแทรกซ้อนจากโรคเบาหวานสูงสุด 3 ล้านบาท รวมทั้งคุ้มครองกรณีเสียชีวิตจากการเจ็บป่วยหรืออุบัติเหตุ รับประกันผู้มีอายุ 30-55 ปี และป่วยเป็นโรคเบาหวานไม่เกิน 5 ปี รองรับคนไทยที่มีผู้ป่วยโรคเบาหวานเพิ่มขึ้น โดยล่าสุดมีผู้ป่วยด้วยโรคเบาหวานสูงถึง 4 ล้านคน และในทุก 100 คน จะมีผู้ป่วย 8 คน โดยคนไทยที่อายุมากกว่า 15 ปี เป็นเบาหวาน 6.9%
นอกจากนี้ ยังได้ออกสินค้าใหม่ บีแอลเอ รักษ์สุขภาพ ให้ความคุ้มครองค่ารักษาพยาบาลในฐานะผู้ป่วยในครอบคลุมรอบด้าน เบี้ยเริ่มต้น 7,890 บาท/ปี ทั้งสองผลิตภัณฑ์ประกันสุขภาพครอบคลุมทุกความต้องการด้านประกันสุขภาพสำหรับคนไทยในปัจจุบัน